ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୧,୫୧୪ଟି ସହରାଞ୍ଚଳ ସମବାୟ ବ୍ୟାଙ୍କ ସୁଦୃଢ କରିବା ପାଇଁ ଆରବିଆଇ ନିର୍ଦ୍ଦେଶକୁ ପ୍ରଧାନମନ୍ତ୍ରୀଙ୍କ ସ୍ୱାଗତ
୧,୫୧୪ଟି ସହରାଞ୍ଚଳ ସମବାୟ ବ୍ୟାଙ୍କ ସୁଦୃଢ କରିବା ପାଇଁ ଆରବିଆଇ ନିର୍ଦ୍ଦେଶକୁ ସ୍ୱାଗତ କରି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟ୍ୱିଟ କରିଛନ୍ତି;
“ସମବାୟ କ୍ଷେତ୍ର ପାଇଁ ଏହା ଅଦ୍ଭୁତ ଓ ବହୁ ଲୋକଙ୍କୁ ସଶକ୍ତ କରିବ ।”
ଅଧିକ ବିବରଣୀ ପାଇଁ;
https://pib.gov.in/PressReleasePage.aspx?PRID=1931050
SR
(
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା କ୍ଷେତ୍ରରେ ଆତ୍ମନିର୍ଭର ଭାରତକୁ ବୃହତ୍ ସଫଳତା
୪୧ସେଟ୍ ଦେଶୀ ମଡ୍ୟୁଲାର ବ୍ରିଜ କିଣିବାକୁ ଏଲ୍ ଆଣ୍ଡ ଟି ସହିତ ଚୁକ୍ତି ସାକ୍ଷର କଲା ପ୍ରତିରକ୍ଷା ମନ୍ତ୍ରଣାଳୟ
୨୫୮୫ରୁ କୋଟି ଟଙ୍କାର ଅଧିକ ମୂଲ୍ୟର ଏହି ମଡ୍ୟୁଲାର ବ୍ରିଜ ଭାରତୀୟ ସେନାର ଇଞ୍ଜିନିୟିରିଂ ବିଭାଗ କାର୍ଯ୍ୟରେ ନିୟୋଜିତ ହେବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଆତ୍ମନିର୍ଭର ଭାରତ ଗଠନ ଲକ୍ଷ୍ୟରେ ଭାରତୀୟ ପ୍ରତିରକ୍ଷା କ୍ଷେତ୍ରରେ ଅସ୍ତ୍ରଶସ୍ତ୍ର ଓ ଉପକରଣକୁ ଅଧିକରୁ ଅଧିକ ଦେଶୀ କାରିଗରୀ ଜ୍ଞାନ କୌଶଳରେ ନିର୍ମାଣ କରିବାକୁ ଆରମ୍ଭ ହୋଇଥିବା ପ୍ରୟାସକୁ ଆଉ ଏକ ବଡ ସଫଳତା ମିଳିଛି । ଲାର୍ସନ ଓ ଟୁବ୍ରୋ  ଘରୋଇ କମ୍ପାନୀଠାରୁ ୪୧ଟି ସେଟ୍ ଦେଶୀ କାରିଗରୀ ଜ୍ଞାନ କୌଶଳରେ ନିର୍ମିତ ମଡ୍ୟୁଲାର ବ୍ରିଜ  କିଣିବା ସଂକ୍ରାନ୍ତ ଏକ ପ୍ରସ୍ତାବକୁ ପ୍ରତିରକ୍ଷା ମନ୍ତ୍ରଣାଳୟ ଅନୁମୋଦନ କରିବା ପରେ ଏଥି ପାଇଁ ସମ୍ପୃକ୍ତ କମ୍ପାନୀ ସହିତ ଏକ ବୁଝମଣାପତ୍ର ସ୍ୱାକ୍ଷରିତ ହୋଇଛି । ଏଲ୍ ଆଣ୍ଡ ଟି ପ୍ରତିରକ୍ଷା ବାହିନୀକୁ ୨୫୮୫ କୋଟି ଟଙ୍କାର ଊର୍ଦ୍ଧ୍ୱ ମୂଲ୍ୟର ଏହି ବ୍ରିଜ୍ ଯୋଗାଇଦେବ । ଏହାକୁ ଭାରତୀୟ ପ୍ରତିରକ୍ଷା ବାହିନୀର ଇଞ୍ଜିନିୟରିଂ ବିଭାଗ ବ୍ୟବହାର କରିବ । ପ୍ରତିକୂଳ ପରିସ୍ଥିତିରେ ସେତୁ ନିର୍ମାଣ ପାଇଁ ମଡ୍ୟୁଲାର ସେତୁକୁ ବ୍ୟବହାର କରାଯାଏ । ସେନାର ଇଞ୍ଜିନିୟିରିଂ କ୍ଷେତ୍ରରେ ଉଲ୍ଲେଖନୀୟ ପରିବର୍ତ୍ତନ ଆଣିବାକୁ ସମର୍ଥ ଏହି ବ୍ରିଜଗୁଡିକର ଡିଜାଇନ ଓ ବିକାଶକାମ ପ୍ରତିରକ୍ଷା ଗବେଷଣା ଓ ଉନ୍ନୟନ ସଂସ୍ଥା ଡିଆରଡିଓ ପକ୍ଷରୁ କରାଯାଇଛି । ଏହାକୁ ଲାର୍ସନ ଓ ଟୁବ୍ରୋ ଡିଆରଡିଓର ମନୋନୀତ ଉତ୍ପାଦନାକରୀ ସଂସ୍ଥା ଭାବେ ଉତ୍ପାଦନ କରିବ ।
ଏହି ମଡ୍ୟୁଲାର ବ୍ରିଜ ପାଇଁ ୨୦୨୩ ଫେବୃୟାରୀ ଆଠ ତାରିଖ ଅର୍ଥାତ୍ ଆଜି ପ୍ରତିରକ୍ଷା ମନ୍ତ୍ରଣାଳୟ ଓ ଏଲ ଆଣ୍ଡି ଟି ମଧ୍ୟରେ ଚୁକ୍ତି ସ୍ୱାକ୍ଷରିତ ହୋଇଛି । ପ୍ରତ୍ୟେକ ସେଟ୍ ମଡ୍ୟୁଲାର ବ୍ରିଜ ସାତଟି ବାହକ ଯାନକୁ ନେଇ ଗଠିତ । ଏଥିର ୮ଙ୍ଘ୮ ହେବି ମୋବିଲିଟି ଭେଇକିଲ୍ ୧୦X୧୦ର ଦୁଇଟି ଲଞ୍ଚର ହେବି ଭେଇକିଲ ସମ୍ପୃକ୍ତ । ପ୍ରତ୍ୟେକ ସେଟ୍ ମଡ୍ୟୁଲାର ବ୍ରିଜ୍ ଏକ ସିଙ୍ଗଲ ସ୍ପାନ୍ ବିଶିଷ୍ଟ ସମ୍ପୂର୍ଣ୍ଣଭାବେ ସଜ୍ଜିତ ୪୬ ମିଟରର ଆସଲ୍ଟ ବ୍ରିଜ ତିଆରି କରିବାକୁ ଯାନ୍ତ୍ରିକ ଦୃଷ୍ଟିରୁ ସମର୍ଥ । ବିଭିନ୍ନ ପ୍ରକାର ପ୍ରତିବନ୍ଧକ ଖାଇ ଓ ନାଳ ଆଦି ଉପରେ ସହଜରେ ସେତୁ ନିର୍ମାଣ ପାଇଁ ଏହି ମଡ୍ୟୁଲାର ବ୍ରିଜ ସକ୍ଷମ । ଏହା ଏକ ଅତ୍ୟାଧୁନିକ ସେତୁ ନିର୍ମାଣ ଉପକରଣ ଏବଂ ଏହାକୁ ଗୋଟିଏ ସ୍ଥାନରୁ ଅନ୍ୟ ସ୍ଥାନକୁ ସହଜରେ ନେଇ ହେବ ।
ଏବେ ଭାରତୀୟ ସେନା ଯେଉଁ ମଣିଷ-ଚାଳିତ ମିଡିୟମ ଗାର୍ଡର ବ୍ରିଜ ତିଆରି କରୁଛି ମଡ୍ୟୁଲାର ବ୍ରିଜ ତାହାର ସ୍ଥାନ ନେବ । ମିଡିୟମ ଗାର୍ଡର ବ୍ରିଜ ଟେକେ୍ନୋଲୋଜି ତୁଳନାରେ ମଡ୍ୟୁଲାର ବ୍ରିଜର ସୁବିଧା ସୁଯୋଗ ଯଥେଷ୍ଟ ଅଧିକ । ଏଥିରେ ସ୍ପାନର ଦୈର୍ଘ୍ୟ ବୃଦ୍ଧି, କମ୍ ସମୟରେ ନିର୍ମାଣ କାର୍ଯ୍ୟ ଶେଷ କରିବା ଏବଂ ଜରୁରୀ ପରିସ୍ଥିତିରେ ତଳକୁ ଖସି ପଡିଥିବା ଉପକରଣକୁ ଉଦ୍ଧାର କରିବା ସହଜ । ଏହା ଦେଶୀ କାରିଗର ଜ୍ଞାନ କୌଶଳରେ ନିର୍ମିତ ହୋଇଥିବାରୁ ଏହାର ସୁବିଧା ସୁଯୋଗ ଅଧିକ ।
ଦେଶର ପଶ୍ଚିମ ସୀମାନ୍ତରେ ଭାରତୀୟ ସେନା ଯେଉଁ ସବୁ ସଡକ ଓ ସେତୁ ନିର୍ମାଣ କରୁଛି ଏହି ମଡ୍ୟୁଲାର ବ୍ରିଜ ସେହି ପ୍ରକ୍ରିୟାକୁ ତ୍ୱରାନ୍ୱିତ ଏବଂ ସହଜ କରିବ । ଏହା ମଧ୍ୟ ଉନ୍ନତ ପ୍ରତିରକ୍ଷା ସାମଗ୍ରୀ ନିର୍ମାଣ କ୍ଷେତ୍ରରେ ଭାରତର ଶ୍ରେଷ୍ଠତ୍ୱକୁ ବିଶ୍ୱକୁ ପ୍ରଦର୍ଶିତ କରି ବନ୍ଧୁରାଷ୍ଟ୍ରମାନଙ୍କୁ ଏହି ଯନ୍ତ୍ରପାତି ଓ ଜ୍ଞାନ କୌଶଳ ଯୋଗାଇବା ପଥ ଉନ୍ମୁକ୍ତ କରିବ ।
ଯୋଗାଯୋଗ ମନ୍ତ୍ରଣାଳୟ
ଭାରତ ଓ ବ୍ରିଟେନ ମଧ୍ୟରେ ଦୂରସଞ୍ଚାର, ସୂଚନା ଏବଂ ଦୂରସଞ୍ଚାର ବୈଷୟିକ ଜ୍ଞାନ  ସଂକ୍ରାନ୍ତ ବୁଝାମଣାପତ୍ର ସ୍ଵାକ୍ଷରକୁ କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଓ ବ୍ରିଟେନ ମଧ୍ୟରେ ଦୂରସଞ୍ଚାର ଓ ଆଇସିଟି ସଂକ୍ରାନ୍ତ ରାଜିନାମାକୁ ଅନୁମୋଦନ କରିଛନ୍ତି । କେନ୍ଦ୍ର ଦୂରସଞ୍ଚାର ମନ୍ତ୍ରଣାଳୟ ଏବଂ ଯୁକ୍ତରାଜ୍ୟ ସରକାରଙ୍କ ଡିଜିଟାଲ ସାଂସ୍କୃତିକ ଗଣମାଧ୍ୟମ ଏବଂ କ୍ରୀଡା ବିଭାଗ  ମଧ୍ୟରେ ଏହି ରାଜିନାମା ସ୍ଵାକ୍ଷରିତ ହୋଇଛି । ଦୂରସଞ୍ଚାର ଓ ଆଇସିଟି କ୍ଷେତ୍ରରେ ଏହି ରାଜିନାମା ଯୋଗୁଁ ଦ୍ଵିପାକ୍ଷିକ ସହଯୋଗ ଓ ବୁଝାମଣା ବୃଦ୍ଧି ପାଇବ । ନିମ୍ନୋକ୍ତ ସମାନ ସ୍ଵାର୍ଥ ଥିବା ବିଷୟ ଉପରେ ଉଭୟ ଦେଶ ସହଯୋଗ ରକ୍ଷା କରିବେ ।
 ଦୂରସଞ୍ଚାର / ଆଇସିଟି ନୀତି ଏବଂ ନିଯନ୍ତ୍ରଣ
 ସ୍ପେକ୍ଟ୍ରମ ପରିଚାଳନା
 ମୋବାଇଲ ରୋମିଙ୍ଗ ସମେତ ଦୂରସଞ୍ଚାର ଯୋଗାଯୋଗ
 ଦୂରସଞ୍ଚାର / ଆଇସିଟି ବୈଷୟିକ ମାନକ, ପରୀକ୍ଷା ଏବଂ ପ୍ରମାଣନ
 ବେତାର ଯୋଗାଯୋଗ
 5ଜି, ଇଣ୍ଟରନେଟ ଅଫ ଥିଙ୍ଗସ/ ମେସିନ ଟୁ ମେସିନ ଇଣ୍ଟରନେଟ, କ୍ଲାଉଡ କମ୍ପ୍ୟୁଟିଙ୍ଗ, ବିଗ ଡାଟା ଇତ୍ୟାଦି କ୍ଷେତ୍ରରେ ଦୂରସଞ୍ଚାର / ଆଇସିଟି ବୈଷୟିକ ବିକାଶ
 ଦୂରସଞ୍ଚାର ଭିତ୍ତିଭୂମିର ସୁରକ୍ଷା ଏବଂ ଦୂରସଞ୍ଚାର ସେବାର ବ୍ୟବହାରିକ ସୁରକ୍ଷା
 ଉଚ୍ଚ ବୈଷୟିକ ଜ୍ଞାନ ବୃଦ୍ଧି ଏବଂ ଆବଶ୍ୟକସ୍ଥଳେ ବିଶେଷଜ୍ଞତାର ବିନିମୟ
 କ୍ରମବର୍ଦ୍ଧିଷ୍ଣୁ ବୈଷୟିକ ଜ୍ଞାନ ବିକାଶ ଓ ଉଦ୍ଭାବନ କ୍ଷେତ୍ରରେ ଗବେଷଣା ଓ ବିକାଶ ସମ୍ପର୍କୀୟ ସମନ୍ଵୟ
 ଦୂରସଞ୍ଚାର ଓ ଆଇସିଟି କ୍ଷେତ୍ରରେ ଅନୁବନ୍ଧିତ ତୃତୀୟ ରାଷ୍ଟ୍ରମାନଙ୍କ ସହ କାର୍ଯ୍ୟ କରିବାର ସୁଯୋଗ
 ବାଣିଜ୍ୟ, ପୁଞ୍ଜି ବିନିଯୋଗ ଏବଂ ବୈଷୟିକ କାର୍ଯ୍ୟକଳାପରେ ଦୂରସଞ୍ଚାର / ଆଇସିଟି ଶିଳ୍ପର ପ୍ରତିନିଧିମାନଙ୍କ ପରିଦର୍ଶନ ଓ ପ୍ରଦର୍ଶନୀ ଇତ୍ୟାଦି
 ଉଭୟ ପକ୍ଷର ସହମତି ଭିତ୍ତିରେ ଦୂରସଞ୍ଚାର / ଆଇସିଟି କ୍ଷେତ୍ରରେ ଅନ୍ୟାନ୍ୟ ସହଯୋଗ
ଶ୍ରମ ଓ ନିୟୋଜନ ମନ୍ତ୍ରଣାଳୟ
ପେନସନଭୋଗୀଙ୍କ ସୁବିଧା ପାଇଁ ଇପିଏଫଓର ଗୁରୁତ୍ୱପୂର୍ଣ୍ଣ ପଦକ୍ଷେପ
ଜନସେବା କେନ୍ଦ୍ରରେ ଦାଖଲ କରିହେବ ଜୀବନ ପ୍ରମାଣପତ୍ର
କୋଭିଡ-19 ମହାମାରୀର ସଙ୍କଟପୂର୍ଣ୍ଣ ସମୟରେ ଇପିଏସ ପେନସନଭୋଗୀମାନଙ୍କୁ ଘର ପାଖରେ ସୁବିଧା ପ୍ରଦାନ କରିବା ଉଦେ୍ଦଶ୍ୟରେ କର୍ମଚାରୀ ଭବିଷ୍ୟନିଧି ସଂଗଠନ  ପକ୍ଷରୁ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ଗ୍ରହଣ କରାଯାଇଛି । ଜନ ସେବା କେନ୍ଦ୍ର ଏବଂ ଇପିଏଫଓ ମଧ୍ୟରେ ଏକ ସହଭାଗିତା ସ୍ଥାପନ କରାଯାଇଛି । ଯାହାଫଳରେ ବରିଷ୍ଠ ପେନସନଭୋଗୀମାନେ ଏବେ ସେମାନଙ୍କ ଘର ପାଖରେ ଥିବା ଜନସେବା କେନ୍ଦ୍ରରେ ଜୀବନ ପ୍ରମାଣପତ୍ର ଦାଖଲ କରିପାରିବେ । ଦେଶରେ ବର୍ତମାନ 3.65 ଲକ୍ଷ ଜନସେବା କେନ୍ଦ୍ରର ଏକ ବିଶାଳ ନେଟୱର୍କ ରହିଛି । ଯାହାଫଳରେ ଇପିଏଫଓର 65 ଲକ୍ଷ ପେନସନଭୋଗୀ ସେମାନଙ୍କ ଘର ପାଖରେ ଥିବା ଜନସେବା କେନ୍ଦ୍ରରେ ଡିଜିଟାଲ ଜୀବନ ପ୍ରମାଣପତ୍ର ଦାଖଲ କରିପାରିବେ । ନିୟମିତ ଭାବେ ପେନସନ ଉଠାଣ ନିମନ୍ତେ ଇପିଏସ ପେନସନଭୋଗୀମାନଙ୍କୁ ବର୍ତମାନ ବର୍ଷକୁ ଥରେ ଜୀବନ ପ୍ରମାଣ/ଲାଇଫ ସାର୍ଟିଫିକେଟ ଦାଖଲ କରିବାକୁ ହେଉଛି ।
ଜନସେବା କେନ୍ଦ୍ରଗୁଡ଼ିକ ବ୍ୟତୀତ ଇପିଏସ ପେନସନଭୋଗୀମାନେ ମଧ୍ୟ 135ଟି ଆଂଚଳିକ କାର୍ଯ୍ୟାଳୟ, 117ଟି ଜିଲ୍ଲା କାର୍ଯ୍ୟାଳୟ ଏବଂ ସେମାନେ ପେନସନ ଉଠାଉଥିବା ବ୍ୟାଙ୍କରେ ମଧ୍ୟ ଜୀବନ ପ୍ରମାଣପତ୍ର ଦାଖଲ କରିପାରିବେ । ଇପିଏଫଓ ପକ୍ଷରୁ ଏକ ବହୁମୁଖୀ ବିକଳ୍ପ ମଡେଲ ଗ୍ରହଣ କରାଯାଇଛି । ଯାହାଫଳରେ ଇପିଏସ ପେନସନଭୋଗୀଙ୍କ ନିକଟରେ ନିଜ ସୁବିଧା ଅନୁସାରେ ସେବା ପାଇବାର ବିକଳ୍ପ ଓ ଅଧିକାର ରହିବ ।
ବର୍ଷର ଯେକୌଣସି ସମୟରେ ଜୀବନ ପ୍ରମାଣପତ୍ର ଦାଖଲ କରିବାର ସୁବିଧା ଇପିଏସ ପେନସନଭୋଗୀମାନଙ୍କୁ ପ୍ରଦାନ କରିବା ନିମନ୍ତେ ଏକ ଗୁରୁତ୍ୱପୂର୍ଣ୍ଣ ନୀତିଗତ ପରିବର୍ତ୍ତନ କରାଯାଇଛି । ଦାଖଲ କରିବାର 1 ବର୍ଷ ପର୍ଯ୍ୟନ୍ତ ଜୀବନ ପ୍ରମାଣପତ୍ରର ବୈଧତା ରହିବ । ପୂର୍ବରୁ ବର୍ଷର କେବଳ ନଭେମ୍ବର ମାସରେ ଜୀବନପ୍ରମାଣପତ୍ର ଦାଖଲର ସୁବିଧା ପେନସନଭୋଗୀ ମାନଙ୍କୁ ମିଳୁଥିଲା । ଏହି କାରଣରୁ ପେନସନଭୋଗୀମାନେ ଅସୁବିଧାର ସମ୍ମୁଖୀନ ହେଉଥିଲେ । ପେନସନ ବନ୍ଦ ହୋଇଯିବାର ବହୁସଂଖ୍ୟକ ଅଭିଯୋଗ ଆସୁଥିଲା । ଆହୁରି ବିଳମ୍ବରେ ଜୀବନ ପ୍ରମାଣପତ୍ର ଦାଖଲ କରାଯିବାର ଫଳ ସ୍ୱରୂପ ନଭେମ୍ବର ମାସ ପର୍ଯ୍ୟନ୍ତ ମାତ୍ର କିଛି ମାସ ଲାଗି ଏହାର ବୈଧତା ରହୁଥିଲା । ଇପିଏସ ପେନସନଭୋଗୀମାନଙ୍କୁ ବାଧାମୁକ୍ତ ସାମାଜିକ ସୁରକ୍ଷା ପ୍ରଦାନ କରିବା ଲାଗି ସେମାନଙ୍କ ଲାଗି ଅନୁକୂଳ ପଦକ୍ଷେପ ଗ୍ରହଣ କରାଯାଇଛି ।
ସଙ୍କଟ ସମୟରେ 65 ଲକ୍ଷ ଇପିଏସ ପେନସନଭୋଗୀମାନଙ୍କୁ ଉଚିତ ସମୟରେ ପେନସନ ପ୍ରଦାନ କରି ସେମାନଙ୍କୁ ଆର୍ଥିକ ସ୍ୱାଧୀନତା ଦେବା ପ୍ରତି ଇପିଏଫଓ ପ୍ରତିଶ୍ରୁତିବଦ୍ଧ ।
ପ୍ରତିରକ୍ଷା ମନ୍ତ୍ରଣାଳୟ
ଗଣତନ୍ତ୍ର ଦିବସ ଅବସରରେ ସମ୍ମାନଜନକ ସାମରିକ ରାଙ୍କ ଘୋଷଣା
ନୂଆଦିଲ୍ଲୀ, ୨୫/୧: ଗଣତନ୍ତ୍ର ଦିବସ  ପାଳନ ଅବସରରେ ସେନା ପକ୍ଷରୁ ସମ୍ମାନଜନକ ସାମରିକ ରାଙ୍କ ଘୋଷଣା କରାଯାଇଛି । ଏଥିରେ ଅନରାରୀ କମିଶନ, କ୍ୟାପଟେନ ଓ ଲେଫ୍ଟନାଣ୍ଟ ପଦ  ରହିଛି । ଏହାଛଡା ଅବସରପ୍ରାପ୍ତ ନାଏବ ସବ୍ ରାଙ୍କ ତାଲିକା ମଧ୍ୟ ପ୍ରକାଶ ପାଇଛି । ପୂର୍ଣ୍ଣାଙ୍ଗ ତାଲିକା ଦେଖିବାକୁ ନିମ୍ନ ଲିଙ୍କରେ କ୍ଲକ୍ କରନ୍ତୁ ।
Hony Nb Sub Rank on retirement
Hony Ranks on retirement
LIST OF ACTIVE LIST HONORARY RANKS JAN 2022
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଖ୍ରୀଷ୍ଟମାସ ଅବସରରେ ଲୋକମାନଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଖ୍ରୀଷ୍ଟମାସ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
ସମସ୍ତଙ୍କୁ ଖ୍ରୀଷ୍ଟମାସ ଶୁଭେଚ୍ଛା! ଆମେ ଯୀଶୁ ଖ୍ରୀଷ୍ଟଙ୍କ ଜୀବନ ଏବଂ ଉତ୍ତମ ଶିକ୍ଷାକୁ ମନେ ପକାଉଛୁ, ଯାହା ସେବା, ଦୟା ଏବଂ ନମ୍ରତା ଉପରେ ଅଧିକ ଗୁରୁତ୍ୱ ଦେଇଥିଲା । ସମସ୍ତେ ସୁସ୍ଥ ଏବଂ ସମୃଦ୍ଧ ହୁଅନ୍ତୁ । ଚାରିଆଡେ ସୌହାର୍ଦ୍ଦ୍ୟ ସୃଷ୍ଟି ହେଉ ।”
HS
(
ଶକ୍ତି ମନ୍ତ୍ରଣାଳୟ
କ୍ୟାପେକ୍ସ ବିନିଯୋଗରେ ପାୱାର ସିପିଏସଇ ଗତବର୍ଷ ତୁଳନାରେ ୪୫ ପ୍ରତିଶତ ଅଭିବୃଦ୍ଧି ହାସଲ କରିଛି
ଶକ୍ତି ମନ୍ତ୍ରଣାଳୟ ଚଳିତ ଆର୍ଥିକ ବର୍ଷରେ ନଭେମ୍ବର ପର୍ଯ୍ୟନ୍ତ ଭିତ୍ତିଭୂମି ବିକାଶରେ ୩୫,୬୨୮.୬ କୋଟି ଟଙ୍କା ବିନିଯୋଗ କରିଛି
ଆର୍ଥିକ ବର୍ଷ ୨ଠ୨୧-୨୨ ପାଇଁ ଶକ୍ତି ମନ୍ତ୍ରଣାଳୟର କେନ୍ଦ୍ରୀୟ ପବ୍ଲିକ ସେକ୍ଟର ଏଣ୍ଟରପ୍ରାଇଜେସ୍ ର ପୁଞ୍ଜିଗତ ବ୍ୟୟର ଲକ୍ଷ୍ୟ ହେଉଛି ୫ଠ,୬୯ଠ.୫୨ କୋଟି ଟଙ୍କା । ୨ଠ୨ଠ-୨୧ ଆର୍ଥିକ ବର୍ଷରେ, ଶକ୍ତି କ୍ଷେତ୍ରର ସିପିଏସଇ ନଭେମ୍ବର ମାସ ପର୍ଯ୍ୟନ୍ତ ୨୨,୧୨୭ କୋଟି ଟଙ୍କାର ପୁଞ୍ଜିଗତ ବ୍ୟୟ କରିଥିଲେ, ଯାହା ସେହି ଆର୍ଥିକ ବର୍ଷ ପାଇଁ ମୋଟ ଖର୍ଚ୍ଚର ୪୯.୩ ପ୍ରତିଶତ ଥିଲା ।
ଅବଶ୍ୟ, ୨ଠ୨୧-୨୨ ଆର୍ଥିକ ବର୍ଷରେ, ଶକ୍ତି ମନ୍ତ୍ରଣାଳୟର ସିପିଏସଇ ବର୍ତ୍ତମାନ ପର୍ଯ୍ୟନ୍ତ ୩୨,୧୩୭ କୋଟି ଟଙ୍କା ବ୍ୟୟ ଅଟକଳ କରିଛି, ଯାହା ବାର୍ଷିକ ପୁଞ୍ଜିଗତ ବ୍ୟୟ ଲକ୍ଷ୍ୟର ୬୩.୪ ପ୍ରତିଶତ ଅଟେ ।
ଏହିପରି, ପୂର୍ବ ବର୍ଷ ତୁଳନାରେ ସମୁଦାୟ ଏବଂ ଆପେକ୍ଷିକ ଦୃଷ୍ଟିରୁ ମନ୍ତ୍ରଣାଳୟର ପୁଞ୍ଜିଗତ ବ୍ୟୟ ପ୍ରଦର୍ଶନ ଭଲ ରହିଛି । ମୋଟ ଉପରେ ଗତ ବର୍ଷର ପ୍ରଦର୍ଶନ ତୁଳନାରେ ଏହା ୪୫ ପ୍ରତିଶତ ଅଭିବୃଦ୍ଧି ହାସଲ କରିଛି ।
ଭିତ୍ତିଭୂମି ବିକାଶ ଯୋଜନାରେ ମନ୍ତ୍ରଣାଳୟ ମଧ୍ୟ ଭଲ ଅଗ୍ରଗତି କରୁଛି । ଏହା ଆଇପିଡିଏସରେ ୧୫୯୩.୭୨ କୋଟି ଟଙ୍କା, ଡିଡିୟୁଜିଜେୱାଇରେ ୧ଠଠ୭.୫୧ କୋଟି ଟଙ୍କା ଏବଂ ଉତ୍ତର ପୂର୍ବାଞ୍ଚଳ ପାଇଁ ଟ୍ରାନ୍ସମିଶନ ବିକାଶ ଯୋଜନାରେ ୮୯ଠ କୋଟି ଟଙ୍କା ଖର୍ଚ୍ଚ କରିଛି । ତେଣୁ, ସିପିଏସଇ ଦ୍ୱାରା ୩୨୧୩୭.୩୭ କୋଟି ଟଙ୍କା ବ୍ୟୟ ବ୍ୟତୀତ, ମନ୍ତ୍ରଣାଳୟର ବିକାଶ ଯୋଜନା ମାଧ୍ୟମରେ ଭିତ୍ତିଭୂମିରେ ଅତିରକ୍ତ ୩୪୯୧.୨୩ କୋଟି ବିନିଯୋଗ କରାଯାଇଛି । ମୋଟ ଉପରେ ଶକ୍ତି ମନ୍ତ୍ରଣାଳୟ ନଭେମ୍ବର ଶେଷ ପର୍ଯ୍ୟନ୍ତ ଭିତ୍ତିଭୂମି ବିକାଶରେ ୩୫,୬୨୮.୬ କୋଟି ଟଙ୍କା ବିନିଯୋଗ କରିଛି । ଶକ୍ତି ମନ୍ତ୍ରଣାଳୟର ସଚିବଙ୍କ ଦ୍ୱାରା ସାପ୍ତାହିକ ଭିତ୍ତିରେ ଯୋଜନା ଏବଂ ପ୍ରକଳ୍ପର ଅଗ୍ରଗତି ଉପରେ ନଜର ରଖାଯାଉଛି । ଶକ୍ତି ମନ୍ତ୍ରଣାଳୟ, ଅନ୍ୟାନ୍ୟ ମନ୍ତ୍ରଣାଳୟ ତଥା ରାଜ୍ୟ ସରକରାଙ୍କ ସହିତ ନିୟମିତ ମନିଟରିଂ ଏବଂ ସମନ୍ୱୟ ମାଧ୍ୟମରେ ଭିତ୍ତିଭୂମି ବିକାଶରେ ଦ୍ରୁତ ଗତିରେ ଅଗ୍ରଗତି କରୁଛି ।
NS / MB
(Visitor Counter : 85
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ୍ ୧୬ ତାରିଖରେ ମୋରବିରେ ହନୁମାନ ଜୀଙ୍କ ୧୦୮ ଫୁଟ ପ୍ରତିମୂର୍ତ୍ତିକୁ ଉନ୍ମୋଚନ କରିବେ ପ୍ରଧାନମନ୍ତ୍ରୀ
ହନୁମାନ ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ଜରିଆରେ ଏପ୍ରିଲ୍ ୧୬ ତାରିଖ, ୨୦୨୨ ପୂର୍ବାହ୍ନ ୧୧ଟା ସମୟରେ ଗୁଜୁରାଟର ମୋରବିରେ ହନୁମାନ ଜୀଙ୍କ ୧୦୮ ଫୁଟ ପ୍ରତିମୂର୍ତ୍ତିକୁ ଉନ୍ମୋଚନ କରିବେ ।
ହନୁମାନଜୀ ଚାରିଧାମ ପ୍ରକଳ୍ପର ଏକ ଅଂଶ ଭାବରେ ଦେଶର ଚାରି ଦିଗରେ ସ୍ଥାପିତ ହେବାକୁ ଥିବା ୪ ଟି ପ୍ରତିମୂର୍ତ୍ତି ମଧ୍ୟରୁ ଏହି ମୂର୍ତ୍ତିଟି ଦ୍ୱିତୀୟ ଅଟେ । ଏହି ପ୍ରତିମୂର୍ତ୍ତିଟି ପଶ୍ଚିମରେ ମୋରବିର ପରମ ପୂଜ୍ୟ ବାପୁ କେଶବାନନ୍ଦ ଜୀଙ୍କର ଆଶ୍ରମରେ ସ୍ଥାପିତ ହୋଇଛି ।
ଏହି ପ୍ରକଳ୍ପର ପ୍ରଥମ ପ୍ରତିମୂର୍ତ୍ତିଟି ଉତ୍ତରରେ ୨୦୧୦ରେ ସିମଲାରେ ସ୍ଥାପିତ ହୋଇଥିଲା । ଦକ୍ଷିଣର ରାମେଶ୍ୱରମ ଠାରେ ପ୍ରତିଷ୍ଠା ହେବାକୁ ଥିବା ମୂର୍ତ୍ତିର କାର୍ଯ୍ୟ ଆରମ୍ଭ ହୋଇଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନିର୍ବାଚନରେ ବିଜୟୀ ହୋଇଥିବାରୁ ରାଷ୍ଟ୍ରପତି ସୌକତ ମିର୍ଜିୟୋୟେଭଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ
ନିର୍ବାଚନରେ ବିଜୟୀ ହୋଇଥିବାରୁ ରାଷ୍ଟ୍ରପତି ସୌକତ ମିର୍ଜିୟୋୟେଭଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ନିର୍ବାଚନରେ ବିଜୟୀ ହୋଇଥିବାରୁ ରାଷ୍ଟ୍ରପତି ସୌକତ ମିର୍ଜିୟୋୟେଭଙ୍କୁ ହାର୍ଦ୍ଦିକ ଅଭିନନ୍ଦନ । ଭାରତ- ଉଜବେକିସ୍ତାନ ସାମରିକ ଭାଗିଦାରୀ ଆପଣଙ୍କ ଦ୍ୱିତୀୟ କାର୍ଯ୍ୟକାଳରେ ଆହୁରି ମଜବୁତ ହେବ ବୋଲି ବିଶ୍ୱାସ ରହିଛି । ଆପଣଙ୍କୁ ଓ ମୈତ୍ରୀଭାବାପନ୍ନ ଉଜବେକିସ୍ତାନବାସୀଙ୍କୁ ଶୁଭେଚ୍ଛା ଜଣାଉଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲୋକସଭା ସାଂସଦ ବଲ୍ଲି ଦୁର୍ଗା ପ୍ରସାଦ ରାଓ ଗାରୁଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ଲୋକସଭା ସାଂସଦ ବଲ୍ଲି ଦୁର୍ଗା ପ୍ରସାଦ ରାଓ ଗାରୁଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
“ଲୋକସଭା ସାଂସଦ ବଲ୍ଲି ଦୁର୍ଗା ପ୍ରସାଦ ରାଓ ଗାରୁଙ୍କ ଦେହାନ୍ତରେ ମର୍ମାହତ । ସେ ଜଣେ ଅଭିଜ୍ଞ ନେତା ଥିଲେ। ସେ ଆନ୍ଧ୍ରପ୍ରଦେଶର ଅଗ୍ରଗତି ଦିଗରେ ପ୍ରଭାବଶାଳୀ ଅବଦାନ ରଖିଥିଲେ। ଏଭଳି ଦୁଃଖଦ ସମୟରେ ତାଙ୍କ ପରିବାର ବର୍ଗ ଏବଂ ଶୁଭେଚ୍ଛୁମାନଙ୍କ ପ୍ରତି ମୋର ସମବେଦନା । ଓମ୍ ଶାନ୍ତି”, ବୋଲି ପ୍ରଧାନମନ୍ତ୍ରୀ କହିଛନ୍ତି।
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲୋକନାୟକ ଜୟପ୍ରକାଶ ନାରାୟଣଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକନାୟକ ଜୟପ୍ରକାଶ ନାରାୟଣଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଲୋକନାୟକ ଜେ.ପି.ଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି । ଭାରତ ପ୍ରତି ତାଙ୍କର ଅବଦାନ ଅତୁଳନୀୟ । ସେ ଲକ୍ଷ ଲକ୍ଷ ଲୋକଙ୍କୁ ରାଷ୍ଟ୍ର ର୍ନିମାଣରେ ଯୋଗଦାନ କରିବାକୁ ପ୍ରେରଣା ଦେଇଥିଲେ । ତାଙ୍କୁ ଗଣତାନ୍ତ୍ରିକ ଆଦର୍ଶର ମଶାଲ ଭାବରେ ସର୍ବଦା ସ୍ମରଣ କରାଯିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନବରୋଜ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନବରୋଜ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
“ନବରୋଜ ମୁବାରକ! ମୁଁ ପ୍ରାର୍ଥନା କରେକି, ଆଗାମୀ ବର୍ଷ ଖୁସି ଓ ସମୃଦ୍ଧିପୂର୍ଣ୍ଣ ହେଉ । ସମସ୍ତେ ସ୍ଵାସ୍ଥ୍ୟବାନ ହୁଅନ୍ତୁ ଏବଂ ସେମାନଙ୍କ ଆଶା ଓ ଆକାଂକ୍ଷା ପୂର୍ଣ୍ଣ ହେଉ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
‘ଆବ୍ୟୁଡାନ୍ସ ଇନ୍ ମିଲେଟ୍ସ’ ଗୀତ ଖାଦ୍ୟ ନିରାପତ୍ତା ଏବଂ କ୍ଷୁଧା ଦୂର କରିବାର ଏକ ଗୁରୁତ୍ୱପୂର୍ଣ୍ଣ କାରଣ ଓ ସୃଜନଶୀଳତାର ମିଶ୍ରଣ: ପ୍ରଧାନମନ୍ତ୍ରୀ
ଶ୍ରୀ ଅନ୍ନ ବା ମିଲେଟ୍ସରେ ସ୍ୱାସ୍ଥ୍ୟ ଏବଂ ସୁସ୍ଥତା ପ୍ରଚୁର ମାତ୍ରାରେ ରହିଥିବା ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି।
ଗ୍ରାମୀ ପୁରସ୍କାର ବିଜେତା ଭାରତୀୟ-ଆମେରିକୀୟ ଗାୟିକା ଫାଲୁ ଜାତିସଂଘ ଦ୍ୱାରା ୨୦୨୩କୁ ଅନ୍ତର୍ଜାତୀୟ ମିଲେଟ୍ସ ବର୍ଷ ଘୋଷଣା କରିବା ନିମନ୍ତେ ପ୍ରଧାନମନ୍ତ୍ରୀଙ୍କ ଯୋଜନାରୁ ପ୍ରେରିତ ହୋଇ ଏହି ଗୀତ ପ୍ରସ୍ତୁତ କରିଛନ୍ତି ।
ମିଲେଟ୍ସ ବ୍ୟବହାରକୁ ପ୍ରୋତ୍ସାହିତ କରିବା, ଏହି ଫସଲ ବଢ଼ାଇବା ପାଇଁ କୃଷକଙ୍କୁ ସାହାଯ୍ୟ କରିବା ଏବଂ ବିଶ୍ୱ କ୍ଷୁଧା ଶେଷ କରିବାରେ ସହାୟତା ଦିଗରେ ପ୍ରଧାନମନ୍ତ୍ରୀଙ୍କ ସହଯୋଗରେ ଏହି ଗୀତ ଲେଖିବା ସମ୍ପର୍କରେ ସେ ଏକ ଟୁଇଟ୍ କରିଥିଲେ ।
ଏହାର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଉତ୍କୃଷ୍ଟ ଉଦ୍ୟମ ଅ ଫାଲୁ ମ୍ୟୁଜିକ! ଶ୍ରୀ ଅନ୍ନ ବା ମିଲେଟ୍ସରେ ସ୍ୱାସ୍ଥ୍ୟ ଏବଂ ସୁସ୍ଥତା ପ୍ରଚୁର ମାତ୍ରାରେ ରହିଛି । ଏହି ଗୀତ ଖାଦ୍ୟ ନିରାପତ୍ତା ଏବଂ କ୍ଷୁଧା ଦୂର କରିବାର ଗୁରୁତ୍ୱପୂର୍ଣ୍ଣ କାରଣ ଓ ସୃଜନଶୀଳତାର ମିଶ୍ରଣ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କେରଳର ତ୍ରିସୁର ଠାରେ ଥିବା ଶ୍ରୀ ସୀତାରାମ ସ୍ୱାମୀ ମନ୍ଦିରର ଏକ କାର୍ଯ୍ୟକ୍ରମକୁ ପ୍ରଧାନମନ୍ତ୍ରୀ ସମ୍ବୋଧିତ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଏକ ଭିଡିଓ ବାର୍ତ୍ତା ମାଧ୍ୟମରେ ତ୍ରିସୁର ଠାରେ ଥିବା ଶ୍ରୀ ସୀତାରାମ ସ୍ୱାମୀ ମନ୍ଦିରର ଏକ କାର୍ଯ୍ୟକ୍ରମକୁ ସମ୍ବୋଧିତ କରିଛନ୍ତି । ତ୍ରିସୁର ପୁରମ ମହୋତ୍ସବର ଶୁଭ ଅବସରରେ ସେ ସମସ୍ତଙ୍କୁ ମଧ୍ୟ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ କେରଳର ସାଂସ୍କୃତିକ ରାଜଧାନୀ ଭାବରେ ତ୍ରିସୁରର ସ୍ଥିତିକୁ ସ୍ୱୀକାର କରି ତାଙ୍କ ବକ୍ତବ୍ୟ ଆରମ୍ଭ କରି କହିଥିଲେ ଯେ, ଏହି ସ୍ଥାନରେ ଆଧ୍ୟାତ୍ମିକତା, ଦର୍ଶନ ଏବଂ ପର୍ବପର୍ବାଣୀ ଗୁଡିକ ସହିତ ସଂସ୍କୃତି, ପରମ୍ପରା ଏବଂ କଳାର ଅଭିବୃଦ୍ଧି ହୋଇଥାଏ । ପ୍ରଧାନମନ୍ତ୍ରୀ ନିଜର ଖୁସି ବ୍ୟକ୍ତ କରି ଏହା ଉଲ୍ଲେଖ କରିଥିଲେ ଯେ , ତ୍ରିସୁର ନିଜର ଐତିହ୍ୟ ଏବଂ ପରିଚୟକୁ ଜୀବନ୍ତ ରଖିଛି ଏବଂ ଶ୍ରୀ ସୀତାରାମ ସ୍ୱାମୀ ମନ୍ଦିର ଏହି ଦିଗରେ ଏକ ସ୍ଫୁର୍ତ୍ତିଶୀଳ କେନ୍ଦ୍ର ଭାବରେ କାର୍ଯ୍ୟ କରୁଛି ।
ପ୍ରଧାନମନ୍ତ୍ରୀ ମନ୍ଦିରର ସମ୍ପ୍ରସାରଣକୁ ନେଇ ନିଜର ପ୍ରସନ୍ନତା ବ୍ୟକ୍ତ କରିଥିଲେ ଏବଂ ଏହା କହିଥିଲେ ଯେ ଏକ ସୁନାରେ ଆଚ୍ଛାଦିତ ହୋଇଥିବା ଗର୍ଭ ଗୃହ ପ୍ରଭୁ ଶ୍ରୀ ସୀତାରାମ ଏବଂ ଭଗବାନ ଆୟାପ୍ପା ଏବଂ ଭଗବାନ ଶିବଙ୍କୁ ଉତ୍ସର୍ଗ କରାଯାଉଛି । ସେ ମଧ୍ୟ ୫୫ ଫୁଟ ଉଚ୍ଚତା ବିଶିଷ୍ଟ ପ୍ରଭୁ ହନୁମାନଙ୍କର ପ୍ରତିମୂର୍ତ୍ତି ସ୍ଥାପନକୁ ପ୍ରଶଂସା କରିଥିଲେ ଏବଂ କୁମ୍ଭାଭିଷେକ ପାଇଁ ସମସ୍ତଙ୍କୁ ଅଭିବାଦନ ଜଣାଇଥିଲେ ।
ସେ କଲ୍ୟାଣ ପରିବାର ତଥା ଶ୍ରୀ ଟି ଏସ୍ କଲ୍ୟାଣରମଣଙ୍କ ଅବଦାନକୁ ପ୍ରଶଂସା କରିଥିଲେ । ତାଙ୍କ ସହ ପୂର୍ବରୁ ହୋଇଥିବା ସାକ୍ଷାତ ତଥା ମନ୍ଦିର ବିଷୟରେ ଆଲୋଚନାକୁ ମନେ ପକାଇ ପ୍ରଧାନମନ୍ତ୍ରୀ ଏହି ଅବସରରେ ଅନୁଭବ କରୁଥିବା ଆଧ୍ୟାତ୍ମିକ ଆନନ୍ଦର ଭାବନା ସମ୍ପର୍କରେ ପ୍ରକାଶ କରିଥିଲେ ।
ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି ଯେ ତ୍ରିସୁର ଏବଂ ଶ୍ରୀ ସୀତାରାମ ସ୍ୱାମୀ ମନ୍ଦିର କେବଳ ବିଶ୍ୱାସର ଶିଖର ନୁହେଁ, ଏହା ମଧ୍ୟ ଭାରତର ଚେତନା ଏବଂ ଆତ୍ମାର ପ୍ରତିଫଳନ ଅଟେ । ମଧ୍ୟ ଯୁଗରେ ହେଉଥିବା ଆକ୍ରମଣର ସମୟକୁ ଶ୍ରୀ ମୋଦୀ ମଧ୍ୟ ମନେ ପକାଇଥିଲେ । ପ୍ରଧାନମନ୍ତ୍ରୀ କହିଛନ୍ତି ଯେ, ଯେହେତୁ ଏହି ଆକ୍ରମଣକାରୀମାନେ ମନ୍ଦିର ଗୁଡିକୁ ଧ୍ୱଂସ କରି ଦେଉଥିଲେ, ସେମାନେ ଏ ସମ୍ପର୍କରେ ଅବଗତ ନଥିଲେ ଯେ, “ଯଦିଓ ଭାରତ ପ୍ରତୀକ ଗୁଡ଼ିକରେ ଦୃଶ୍ୟମାନ ହୋଇଥାଏ, ତଥାପି ଏହା ନିଜ ଜ୍ଞାନ ଏବଂ ଚିନ୍ତାଧାରାକୁ ନେଇ ବଂଚିଥାଏ । ସେ ଆହୁରି ମଧ୍ୟ କହିଛନ୍ତି ଯେ, ଭାରତ ଚିରନ୍ତନତାର ନିଜସ୍ୱ ଅନ୍ୱେଷଣରେ ଲାଗି ରହିଥାଏ । “ଭାରତର ଆତ୍ମା ଶ୍ରୀ ସୀତାରାମ ସ୍ୱାମୀ ଏବଂ ଭଗବାନ୍ ଆୟାପ୍ପାଙ୍କ ରୂପରେ ନିଜର ଅମରତା ଘୋଷଣା କରି ଆସୁଛି । ସେହି ସମୟରୁ ଏହି ମନ୍ଦିର ଗୁଡିକ ଏହା ଘୋଷଣା କରିଛନ୍ତି ଯେ ‘ଏକ ଭାରତ ଶ୍ରେଷ୍ଠ ଭାରତ\' ର ଧାରଣା ହଜାର ହଜାର ବର୍ଷର ଏକ ଅମର ଧାରଣା ଅଟେ । ଆଜି ସ୍ୱାଧୀନତାର ସୁବର୍ଣ୍ଣ ଯୁଗରେ ଆମେ ଆମର ଐତିହ୍ୟ ପାଇଁ ଗର୍ବିତ ହେବାର ପ୍ରତିଶ୍ରୁତି ନେଇ ଏହି ଧାରଣାକୁ ଆଗକୁ ନେଉଛୁ ବୋଲି ସେ କହିଛନ୍ତି ।
ଶହ ଶହ ବର୍ଷ ଧରି ଆମର ମନ୍ଦିର ଏବଂ ତୀର୍ଥ ଆମ ସମାଜର ମୂଲ୍ୟବୋଧ ଗୁଡିକର ଏବଂ ସମୃଦ୍ଧିର ପ୍ରତୀକ ହୋଇ ରହି ଆସିଛି ବୋଲି ପ୍ରଧାନମନ୍ତ୍ରୀ କହିଛନ୍ତି । ସେ ଆହୁରି ମଧ୍ୟ ଯେ ଉଲ୍ଲେଖ କରିଛନ୍ତି ଯେ, ଶ୍ରୀ ସୀତାରାମ ସ୍ୱାମୀ ମନ୍ଦିର ପ୍ରାଚୀନ ଭାରତର ଗର୍ବ ତଥା ଗୌରବ ରକ୍ଷା କରୁଛି । ଏହି ମନ୍ଦିର ମାଧ୍ୟମରେ ଚାଲିଥିବା ବହୁ ଜନ କଲ୍ୟାଣ କାର୍ଯ୍ୟକ୍ରମ ଉପରେ ଆଲୋକପାତ କରି ପ୍ରଧାନମନ୍ତ୍ରୀ କହିଛନ୍ତି ଯେ ଏପରି ଏକ ବ୍ୟବସ୍ଥା , ଯେଉଁଠାରେ ସମାଜରୁ ପ୍ରାପ୍ତ ସମ୍ବଳ ଗୁଡିକୁ ସେବା ଭାବରେ ଫେରସ୍ତ କରା ଯାଇଥାଏ ।
ଏହି ପ୍ରୟାସରେ ଦେଶର ଅଧିକ ସଂକଳ୍ପ ଯୋଡିବାକୁ ସେ ମନ୍ଦିର କମିଟିକୁ ଅନୁରୋଧ କରିଛନ୍ତି, ତାହା ଶ୍ରୀ ଆନ୍ନା ଅଭିଯାନ ହେଉ କିମ୍ବା ସ୍ୱଚ୍ଛତା ଅଭିଯାନ ହେଉ କିମ୍ବା ପ୍ରାକୃତିକ ଚାଷକୁ ନେଇ ଜନ ସଚେତନତା ହେଉ । ନିଜର ସମ୍ବୋଧନକୁ ସମାପ୍ତ କରିବା ସହିତ ପ୍ରଧାନମନ୍ତ୍ରୀ ଏହି ବିଶ୍ୱାସ ବ୍ୟକ୍ତ କରିଛନ୍ତି ଯେ ଦେଶର ଲକ୍ଷ୍ୟ ଓ ସଂକଳ୍ପକୁ ସଫଳ କରିବା ପାଇଁ କାର୍ଯ୍ୟ ଜାରି ରହି ଥିବାରୁ ଶ୍ରୀ ଶ୍ରୀ ସୀତାରାମ ସ୍ୱାମୀ ଜୀଙ୍କର ଆଶୀର୍ବାଦ ସମସ୍ତଙ୍କ ଉପରେ ପଡ଼ିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମିଲାଦ-ଉନ-ନବୀ ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ମିଲାଦ-ଉନ-ନବୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, “ମିଲାଦ-ଉନ-ନବୀ ଉପଲକ୍ଷେ ଶୁଭକାମନା । ଆଶା କରୁଛି ଏହି ଦିନ ପ୍ରେମ, କରୁଣା ଏବଂ ଭାତୃଭାବକୁ ଆହୁରି ବୃଦ୍ଧି କରିବ । ସମସ୍ତେ ସୁସ୍ଥ ଏବଂ ଖୁସି ହୁଅନ୍ତୁ । ଇଦ୍ ମୁବାରକ!”
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତ ସରକାର ଏପର୍ଯ୍ୟନ୍ତ ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ ୧୬. ୩୭ କୋଟି ମାଗଣା ଟିକା ଯୋଗାଇ ଦେଇଛନ୍ତି
ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳ ମାନଙ୍କ ନିକଟରେ ଏବେ ମଧ୍ୟ ଉପଲବ୍ଧ ଅଛି ୭୯ ଲକ୍ଷରୁ ଅଧିକ ଟିକା
ଆହୁରି ଅଧିକ ୧୭ଲକ୍ଷ ଟିକା ଆସନ୍ତା ତିନିଦିନ ମଧ୍ୟରେ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳଗୁଡିକୁ ପଠାହେବ
ପରୀକ୍ଷା, ଚିହ୍ନଟ,ଚିକିତ୍ସା, କୋଭିଡ ମାର୍ଗଦର୍ଶିକା ପାଳନ ଓ ଟିକାକରଣ ଭଳି ପାଞ୍ଚୋଟି ପଦକ୍ଷେପ କୋଭିଡ-୧୯ ବିରୁଦ୍ଧରେ ସଂଗ୍ରାମ ପାଇଁ ପ୍ରମୁଖ ହୋଇଥିବା ବେଳେ ଭାରତ ସରକାର ଏହି ସଂଗ୍ରାମ ଜାରି ରଖିଛନ୍ତି ।
କୋଭିଡ-୧୯ ଟିକାକରଣରେ ସବୁଠାରୁ ଗୁରୁତ୍ୱପୂର୍ଣ୍ଣ ତୃତୀୟ ପର୍ଯ୍ୟାୟ ଆଜି  ଠାରୁ ସମଗ୍ର ଦେଶରେ ତ୍ୱରାନ୍ୱିତ ହେଉଛି । ଏପ୍ରିଲ ୨୮ତାରିଖ ଠାରୁ ଯୋଗ୍ୟ ହିତାଧିକାରୀମାନଙ୍କ ପଞ୍ଜୀକରଣ ମଧ୍ୟ ଆରମ୍ଭ ହୋଇଯାଇଛି । ଯୋଗ୍ୟ ହିତାଧିକାରୀମାନେ ସିଧାସଳଖ କୋୱିନ ପୋର୍ଟାଲ ଯାଇ  କିମ୍ବା ଆରୋଗ୍ୟ ସେତୁ ଆପ୍ରେ ନିଜର ନାମ ପଞ୍ଜୀକରଣ କରିପାରିବେ ।
ଭାରତ ସରକାର ଏପର୍ଯ୍ୟନ୍ତ ପ୍ରାୟ ୧୬.୩୭କୋଟି ଟିକା ମାତ୍ରା  ମାଗଣାରେ ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ ଯୋଗାଇ ଦେଇଛନ୍ତି । ଆଜି ସକାଳ ଆଠଟା ସୁଦ୍ଧା ମିଳିଥିବା ତଥ୍ୟ ଅନୁସାରେ ନଷ୍ଟ ହୋଇଥିବା ମାତ୍ରା ସମେତ ମୋଟ ୧୫, ୫୮, ୪୮,୭୮୨ ମାତ୍ରା ବ୍ୟବହୃତ ହୋଇଛି ।
୭୯ଲକ୍ଷରୁ ଅଧିକ କୋଭିଡ ଟିକା ମାତ୍ରା ଏବେ ମଧ୍ୟ ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳମାନଙ୍କ ପାଖରେ ମହଜୁଦ ରହିଛି ।
ଏହା ବ୍ୟତୀତ ୧୭ଲକ୍ଷରୁ ଅଧିକ  ଟିକା ଆଗାମୀ ତିନିଦିନ ମଧ୍ୟରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳମାନେ ପାଇବେ ।
କୋଭିଡ-୧୯ ତୃତୀୟ ପର୍ଯ୍ୟାୟ ଟିକାଦାନ ନିମନ୍ତେ ପ୍ରତି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ କେତେ ଟିକାମାତ୍ରା ପାଇବେ ତାହା କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ସେମାନଙ୍କୁ ଜଣାଇ ଦିଆଯାଇଛି । ୪୫ବର୍ଷ ବା ତାଠାରୁ ଅଧିକ ବୟସ ହିତାଧିକାରୀମାନଙ୍କ ପାଇଁ ଭାରତ ସରକାର ନିଜ ତରଫରୁ ମାଗଣା ଟିକା ଯୋଗାଇ ଦେଇଛନ୍ତି ।
ନିମ୍ନରେ ପ୍ରଦତ୍ତ ଟେବୁଲରେ ସରକାରୀ ପ୍ରଦତ୍ତ ଟିକାର ବିବରଣୀ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ୱାରୀ ଦିଆଯାଇଛି ।
ମେ ୨୧ ପକ୍ଷ ପର୍ଯ୍ୟନ୍ତ ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକକୁ ଭାରତ ସରକାରଙ୍କ ପ୍ରଦତ୍ତ କୋଭାକ୍ସିନ ଓ କୋଭିସିଲ୍ଡ ଟିକାର ଆବଣ୍ଟନ ତାଲିକା ।
ରାଷ୍ଟ୍ରପତିଙ୍କ ସଚିବାଳୟ
ଶ୍ରୀ କେ. ଆର. ନାରାୟଣଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଲେ ରାଷ୍ଟ୍ରପତି
ପୂର୍ବତନ ରାଷ୍ଟ୍ରପତି ଶ୍ରୀ କେ. ଆର. ନାରାୟଣଙ୍କ ଜନ୍ମ ବାର୍ଷିକୀରେ ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦ ଆଜି  ରାଷ୍ଟ୍ରପତି ଭବନରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ରାଷ୍ଟ୍ରପତି ଏବଂ ରାଷ୍ଟ୍ରପତି ଭବନର ଅଧିକାରୀମାନେ ଶ୍ରୀ କେ. ଆର. ନାରାୟଣଙ୍କ ଫଟୋ ସମ୍ମୁଖରେ ପୁଷ୍ପମାଲ୍ୟ ପ୍ରଦାନ ପୂର୍ବକ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ସଂସ୍କୃତି ମନ୍ତ୍ରଣାଳୟ
ସମସ୍ତ ଏଏସଆଇ ସ୍ମାରକୀରେ 25 ଡିସେମ୍ବର 2020ରୁ 15 ଅଗଷ୍ଟ 2021 ପର୍ଯ୍ୟନ୍ତ ମାଗଣା ସୁଟିଂ ନିମନ୍ତେ ଅନୁମତି
ଦେଶ ସ୍ୱାଧୀନତାର 75 ବର୍ଷ ପୂର୍ତ୍ତି ଉପଲକ୍ଷେ ଆୟୋଜିତ ହେବାକୁ ଥିବା ଉତ୍ସବର ଅଂଶବିଶେଷ ସ୍ୱରୂପ ମିଳିବ ଏହି ସୁବିଧା
କୋଣାର୍କ ସମେତ ଦେଶର 27ଟି ବିଶ୍ୱ ଐତିହ୍ୟସ୍ଥଳୀକୁ ଏହି ସୁବିଧାରୁ ବାଦ୍ ଦିଆଗଲା
ଦେଶ ସ୍ୱାଧୀନତାର 75 ବର୍ଷ ପୂର୍ତ୍ତି ଉପଲକ୍ଷେ ଆୟୋଜିତ ହେବାକୁ ଥିବା ଉତ୍ସବର ଅଂଶବିଶେଷ ସ୍ୱରୂପ ଭାରତୀୟ ପ୍ରତ୍ନତାତ୍ତ୍ୱିକ ସର୍ବେକ୍ଷଣ ସଂସ୍ଥା ର ରକ୍ଷଣାବେକ୍ଷଣରେ ରହିଥିବା ସ୍ମାରକ ସ୍ଥଳୀରେ ଫଟୋଗ୍ରାଫି କିମ୍ବା ଭିଡ଼ିଓ ସୁଟିଂ ନିମନ୍ତେ କୌଣସି ଶୁଳ୍କ ପରିଶୋଧ କରିବାକୁ ପଡ଼ିବ ନାହିଁ। ଐତିହ୍ୟ, ରାଷ୍ଟ୍ରଭାଷାକୁ ପ୍ରୋତ୍ସାହନ, ଭାରତୀୟ ପରମ୍ପରା ଓ ସଂସ୍କୃତି, ସ୍ୱାଧୀନତା ସଂଗ୍ରାମ, ଲୋକ ସଙ୍ଗୀତ ତଥା ଭାଷା ଏବଂ ପର୍ଯ୍ୟଟନ ପ୍ରକଳ୍ପ କ୍ଷେତ୍ରରେ କାର୍ଯ୍ୟ କରୁଥିବା ବ୍ୟକ୍ତି କିମ୍ବା ଏଜେନ୍ସିଗୁଡ଼ିକୁ ଏହି ସୁବିଧା ମିଳିବ।
ଏହି ଛାଡ଼ ସୁବିଧା 25 ଡିସେମ୍ବର 2020 ପୂର୍ବତନ ପ୍ରଧାନମନ୍ତ୍ରୀ ସ୍ୱର୍ଗତଃ ଅଟଳ ବିହାରୀ ବାଜପେୟୀଙ୍କ ଜୟନ୍ତୀ ଠାରୁ ଆରମ୍ଭ ହୋଇ ଆସନ୍ତା ସ୍ୱାଧୀନତା ଦିବସ ଅଗଷ୍ଟ 15 2021 ପର୍ଯ୍ୟନ୍ତ ବଳବତ୍ତର ରହିବ। ସୁଟିଂ ଭଳି ଗତିବିଧି କରିବା ଲାଲି ଅନଲାଇନ ଅନୁମତି ଆଣିବାକୁ ପଡ଼ିଥାଏ। ତେବେ ଏହି ଶୁଳ୍କ ଛାଡ଼ ସେସବୁ ଅସାଧାରଣ ସ୍ଥଳରେ ଲାଗୁ ହେବ ନାହିଁ, ଯେଉଁଠି ଏଏସଆଇ ପରିଚାଳନା ଅଧୀନରେ ବିଶ୍ୱ ଐତିହ୍ୟଗୁଡ଼ିକ ରହିଛି। କୋଣାର୍କ ସମେତ ଦେଶର 27ଟି ବିଶ୍ୱ ଐତିହ୍ୟ ସ୍ଥଳୀକୁ ଏଥିରୁ ବାଦ ଦିଆଯାଇଛି।
କେନ୍ଦ୍ର ସଂସ୍କୃତି ମନ୍ତ୍ରୀ ଶ୍ରୀ ପ୍ରହଲ୍ଲାଦ ସିଂ ପଟେଲ ପୂର୍ବରୁ ନଭେମ୍ବର 2020ରେ ଏହି ଘୋଷଣା କରିଥିଲେ।
ବିଶ୍ୱ ଐତିହ୍ୟ ସ୍ଥଳଗୁଡ଼ିକୁ ଛାଡ଼ି ଅନ୍ୟ ସ୍ମାରକ ଏବଂ ସ୍ଥଳୀରେ ସୁଟିଂ ନିମନ୍ତେ ଏହି ଅନୁମତିର ଉଦ୍ଦେଶ୍ୟ ହେଉଛି କମ ଲୋକପ୍ରିୟ ସ୍ଥଳୀଗୁଡ଼ିକୁ ପ୍ରୋତ୍ସାହନ ଦେବା ଏବଂ ସେଗୁଡ଼ିକୁ ଅଧିକ ଲୋକପ୍ରିୟ କରିବା।
ଏଏସଆଇ ସ୍ଥଳୀରେ ସୁଟିଂ ଲାଗି ଅନୁମତି ଦେବାର ପ୍ରକ୍ରିୟା ପୂର୍ବରୁ ଖୁବ ଦ୍ରୁତ  କରାଯାଇସାରିଛି।
ଶୁଳ୍କ ଛାଡ଼ ସୁବିଧାରେ ସାମିଲ ନଥିବା ସ୍ମାରକ/ସ୍ଥଳୀଗୁଡ଼ିକର ତାଲିକା
ଶ୍ରମ ଓ ନିୟୋଜନ ମନ୍ତ୍ରଣାଳୟ
ପ୍ରେସ୍ ଟିପ୍ପଣୀ
ସମସ୍ତ ଯୁବକ ଏବଂ ଯୁବତୀମାନଙ୍କ ପାଇଁ ଏନସିଏସସିଡ଼ିଏ , ଭୁବନେଶ୍ୱର,ତରଫରୁ ଉଭୟ ଭିନ୍ନକ୍ଷମ ଏବଂ ସାଧାରଣ ବର୍ଗ ଚାକିରି ଆଶାୟୀ ମାନଙ୍କ ପାଇଁ ଏକ ନିଯୁକ୍ତି ମେଳାର ଆୟୋଜନ କରାଯାଇଅଛି, ସେଥିରେ କେବଳ ଚଳନଶକ୍ତି ବାଧିତ ଆଂଶିକ ଭିନ୍ନକ୍ଷମ ମାନେ ଭାଗ ନେଇ ପାରିବେ | ଏହା ୨୨ ନଭେମ୍ବର ୨୦୨୨ ରେ ଏନସିଏସସିଡ଼ିଏ  କ୍ଯାମ୍ପସ ପରିସରରେ ଅନୁଷ୍ଠିତ ହେବ।
ଏହି ନିଯୁକ୍ତି ମେଳାରେ ବିଭିନ୍ନ କ୍ଷେତ୍ରରେ ଯଥା:- ଡିପ୍ଲୋମା ଇଞ୍ଜିନିୟର, ବିଜନେସ ଡେଭେଲପମେନ୍ଟ ମ୍ଯାନେଜର, ସେଲ୍ସ ଏକ୍ଜିକ୍ୟୁଟିଭ୍, ତେଚ୍ଣିକିଆନ, କ୍ଲସ୍ଟର ହେଡ, ଫ୍ରନ୍ଟ ଲାଇନ ଅଫିସର, ଡେଲିଭେରୀ ଏକ୍ଜିକ୍ୟୁଟିଭ୍, ପରୀକ୍ଷା ପର୍ଜ୍ୟବେକ୍ଷକ ଆଦି ପ୍ରାୟ 3000 ରୁ ଅଧିକପଦବୀ ନିଯୁକ୍ତି ପାଇଁ ବିଭିନ୍ନ କମ୍ପାନୀ / ସଂସ୍ଥା ଅଂଶଗ୍ରହଣ କରୁଛନ୍ତି । ଅଷ୍ଟମ ଶିକ୍ଷାଗତ ପାସ, ଦଶମ ପାସ ଏବଂ ଦଶମଠାରୁ ଅଧିକ ଶିକ୍ଷାଗତ ଥିବା ପାର୍ଥୀମାନେ ଭାଗ ନେଇ ପାରିବେ।
ତେଣୁ, ସମସ୍ତ ଚାକିରି ଆଶାୟୀ ପାର୍ଥୀ ନିଜର ଶିକ୍ଷାଗତ ପ୍ରମାଣପତ୍ରର ନକଲ , ଆଧାର କାର୍ଡ, ପାସପୋର୍ଟ ସାଇଜ୍ ଫଟୋଗ୍ରାଫ୍, ଭିନ୍ନକ୍ଷମ ପ୍ରମାଣପତ୍ର ଏବଂ ବାୟୋ ଡାଟା ଇତ୍ୟାଦି ଡକ୍ୟୁମେଣ୍ଟ୍ ସହିତ ଚାକିରି ମେଳାରେ ଯୋଗଦେବାକୁ ଅନୁରୋଧ କରାଯାଇଛି |
ତାରିଖ : ୨୨ ନଭେମ୍ବର ୨୦୨୨
ସମୟ : ସକାଳ ୯ଟା ରୁ ଦିନ ୨ଟା ପର୍ଯ୍ୟନ୍ତ
ବୟସ ସୀମା : ୧୮ ବର୍ଷ ରୁ ୩୫ ବର୍ଷ
ଶିକ୍ଷାଗତ ଯୋଗ୍ୟତା : ଅଷ୍ଟମ ଶ୍ରେଣୀ ଏବଂ ତାଠାରୁ ଊର୍ଦ୍ବ
ମାସିକ ଦରମା: ୧୧୦୦୦ ରୁ ୨୫୦୦୦ ପର୍ଯ୍ୟନ୍ତ
ଠିକଣା: ଏନ ସି ଏସ୍ ସି ଡି ଏ, 
ପ୍ଲଟ ନଂ- ୧,୨,୫ ଏବଂ ୬
ଗଣ୍ଡମୁଣ୍ଡା, ପୋଖରୀପୁଟ, ଭୁବନେଶ୍ୱର, ଖୋର୍ଦ୍ଧା-୭୫୧୦୩୦

ଅଧିକ ସୂଚନା ପାଇଁ ଫୋନ : ୦୬୭୪୨୩୫୨୩୧୭
ROM
(Visitor Counter : 100
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତିଯୋଗିତାମୂଳକ ପରୀକ୍ଷାରେ ଡିଜିଟାଲ୍ ଲାଇବ୍ରେରୀ ଜ୍ଞାନ କେନ୍ଦ୍ର ପିଲାମାନଙ୍କୁ ବହୁତ ଉପକୃତ କରିବ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମନ୍ତବ୍ୟ ଦେଇଛନ୍ତି ଯେ ଡିଜିଟାଲ ଲାଇବ୍ରେରୀ ଜ୍ଞାନ କେନ୍ଦ୍ର ପ୍ରତିଯୋଗିତାମୂଳକ ପରୀକ୍ଷାରେ ପିଲାମାନଙ୍କୁ ବହୁତ ଉପକୃତ କରିବ ।
ଜୟପୁର ଗ୍ରାମାଞ୍ଚଳ ସାଂସଦ ରାଜ୍ୟବର୍ଦ୍ଧନ ସିଂହ ରାଠୋରଙ୍କ ଏକ ଟୁଇଟ୍ ଉଦ୍ଧୃତ କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ପ୍ରତିଯୋଗିତାମୂଳକ ପରୀକ୍ଷାରେ ଏହି ପଦକ୍ଷେପ ପିଲାମାନଙ୍କୁ ବହୁତ ଲାଭ ଦେବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ ଏବଂ ସିଙ୍ଗାପୁର ମଧ୍ୟରେ ୟୁପିଆଇ-ପେନାଓ ଲିଙ୍କେଜ୍ ର ଭର୍ଚୁଆଲ୍ ଶୁଭାରମ୍ଭରେ ଅଂଶଗ୍ରହଣ କରିଛନ୍ତି ସିଙ୍ଗାପୁରର ପ୍ରଧାନମନ୍ତ୍ରୀ ଲି ସେନ୍ ଲୁଙ୍ଗ ଏବଂ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ
ୟୁପିଆଇ ପେନାଓ ଲିଙ୍କେଜ୍ ସୀମା ପାର ଅର୍ଥ ଦେଣନେଣକୁ ସହଜ, ସ୍ୱଳ୍ପ ଖର୍ଚ୍ଚ ଏବଂ ଠିକଣା ସମୟରେ କରିବ
ଆରବିଆଇ ଗଭର୍ଣ୍ଣର ଏବଂ ମାସ୍ର ପରିଚାଳନା ନିର୍ଦ୍ଦେଶକ ଭାରତ ଏବଂ ସିଙ୍ଗାପୁର ମଧ୍ୟରେ ପ୍ରଥମ ସୀମା ପାର ଅର୍ଥ କାରବାର କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ସିଙ୍ଗାପୁରର ପ୍ରଧାନମନ୍ତ୍ରୀ ଶ୍ରୀ ଲି ସେନ୍ ଲୁଙ୍ଗ ଭାରତର ୟୁନିଫାଏଡ୍ ପେମେଣ୍ଟ ଇଣ୍ଟରଫେସ୍  ଏବଂ ସିଙ୍ଗାପୁରର ପେନାଓ ମଧ୍ୟରେ ରିଅଲ୍ ଟାଇମ୍ ପେମେଣ୍ଟ ଲିଙ୍କେଜ୍ ର ଭର୍ଚୁଆଲ୍ ଶୁଭାରମ୍ଭରେ ଅଂଶଗ୍ରହଣ କରିଥିଲେ । ରିଜର୍ଭ ବ୍ୟାଙ୍କର ଗଭର୍ଣ୍ଣର ଶ୍ରୀ ଶକ୍ତିକାନ୍ତ ଦାସ ଏବଂ ସିଙ୍ଗାପୁରର ମନିଟାରୀ ଅଥରିଟୀର ପରିଚାଳନା ନିର୍ଦ୍ଦେଶକ ଶ୍ରୀ ରବି ମେନନ୍ ନିଜ ନିଜ ମୋବାଇଲ୍ ଫୋନ୍ ବ୍ୟବହାର କରି ପରସ୍ପର ମଧ୍ୟରେ ସୀମା ପାର ଅର୍ଥ କାରବାର କରିଥିଲେ ।
ସିଙ୍ଗାପୁର ହେଉଛି ପ୍ରଥମ ଦେଶ ଯେଉଁ ଠାରେ ସୀମା ପାର ପର୍ସନ୍ ଟୁ ପର୍ସନ୍  ଦେୟ ସୁବିଧା ଆରମ୍ଭ କରାଯାଇଛି । ଏହା ସିଙ୍ଗାପୁରରେ ଥିବା ପ୍ରବାସୀ ଭାରତୀୟ ବିଶେଷ କରି ପ୍ରବାସୀ ଶ୍ରମିକ / ଛାତ୍ରମାନଙ୍କୁ ସାହାଯ୍ୟ କରିବ ଏବଂ ସିଙ୍ଗାପୁର ଓ ଭାରତ ମଧ୍ୟରେ ତତକ୍ଷଣାତ ଡିଜିଟାଇଜେସନ ଓ ଫିନ୍ଟେକ୍ ଦ୍ୱାରା କମ୍ ମୂଲ୍ୟରେ ଟଙ୍କା ଟ୍ରାନ୍ସଫରର ଲାଭ ସାଧାରଣ ଲୋକଙ୍କୁ ମିଳିପାରିବ । କ୍ୟୁଆର କୋଡ୍ ମାଧ୍ୟମରେ ୟପିଆଇ ଦେୟ ଗ୍ରହଣ ସିଙ୍ଗାପୁରର ବଛା ବଛା ବ୍ୟବସାୟିକ ସ୍ଥଳୀରେ ପୂର୍ବରୁ ଉପଲବ୍ଧ ।
ଭର୍ଚୁଆଲ ଶୁଭାରମ୍ଭ ପୂର୍ବରୁ ଦୁଇ ପ୍ରଧାନମନ୍ତ୍ରୀଙ୍କ ମଧ୍ୟରେ ଟେଲିଫୋନ୍ ଜରିଆରେ ପାରସ୍ପରିକ ସ୍ୱାର୍ଥ ଉପରେ ଆଲୋଚନା ହୋଇଥିଲା । ଭାରତ-ସିଙ୍ଗାପୁର ସମ୍ପର୍କକୁ ଆଗକୁ ନେବାରେ ସହଭାଗୀତା ପାଇଁ ପ୍ରଧାନମନ୍ତ୍ରୀ ଲିଙ୍କୁ ଧନ୍ୟବାଦ ଜଣାଇବା ସହ ଭାରତର ଜି -୨୦ ଅଧ୍ୟକ୍ଷତା ଅଧୀନରେ ତାଙ୍କ ସହ କାମ କରିବାକୁ ଆଗ୍ରହ ପ୍ରକାଶ କରିଥିଲେ ।
HS
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ପିଏମ ଯୁବା ମେଣ୍ଟରଶିପ୍ ଯୋଜନା ଅଧୀନରେ 75 ଶ୍ରେଷ୍ଠ ଯୁବ ଲେଖକଙ୍କ ନାମ ଘୋଷଣା କଲା ଏନବିଟି
ଓଡ଼ିଆ ଭାଷାରେ ୩ ଜଣ ମନୋନୀତ
ଆଜାଦୀ କା ଅମୃତ ମହୋତ୍ସବ କାର୍ଯ୍ୟକ୍ରମର ଅଂଶବିଶେଷ ଭାବେ ପିଏମ ଯୁବା ମେଣ୍ଟରଶିପ୍ ବା ପ୍ରଶିକ୍ଷଣ ଯୋଜନା ଅଧୀନରେ ସାରା ଦେଶରୁ ଚୟନ କରାଯାଇଥିବା ୭୫ ଜଣ ଶ୍ରେଷ୍ଠ ଯୁବ ଲେଖକଙ୍କ ନାମ ଘୋଷଣା କରାଯାଇଛି। ଏହି ଲେଖକମାନଙ୍କୁ ଚୟନ କରିବା ଲାଗି କେନ୍ଦ୍ର ଶିକ୍ଷା ମନ୍ତ୍ରଣାଳୟ ଅଧୀନ ରାଷ୍ଟ୍ରୀୟ ପୁସ୍ତକ ନ୍ୟାସ  ପକ୍ଷରୁ ‘ଭାରତର ଜାତୀୟ ଆନ୍ଦୋଳନ’ ଶୀର୍ଷକ ଏକ ସର୍ବଭାରତୀୟ ପ୍ରତିଯୋଗିତା ଆୟୋଜନ କରାଯାଇଥିଲା। ଏହି ପ୍ରତିଯୋଗିତା ମାଧ୍ୟମରେ ଏକ ବୃତ୍ତି ତଥା ପ୍ରଶିକ୍ଷଣ  ଯୋଜନା ପାଇଁ ଲେଖକମାନଙ୍କୁ ଚୟନ କରାଯାଇଛି।
ଉଲ୍ଲେଖନୀୟ ବିଷୟ ହେଉଛି, ଏହି ୭୫ ଜଣ ଶ୍ରେଷ୍ଠ ଯୁବ ଲେଖକଙ୍କ ମଧ୍ୟରେ ୩ ଜଣ ଓଡ଼ିଆ ଲେଖକ ଅଛନ୍ତି। ସେମାନେ ହେଲେ- ଅନିନ୍ଦ୍ୟ ନାରାୟଣ ସିଂ, ଦିଲେଶ୍ବର ରଣା, ଓମ ପ୍ରିୟଦର୍ଶୀ ଛୋଟରାୟ।
ମାଇଁ ଗଭ ଓ ରାଷ୍ଟ୍ରୀୟ ପୁସ୍ତକ ନ୍ୟାସ, ଭାରତ ପ୍ଲାଟଫର୍ମ ଜରିଆରେ ଜୁନ ପହିଲାରୁ ଜୁଲାଇ ୩୧ ତାରିଖ ମଧ୍ୟରେ ସର୍ବଭାରତୀୟ ପ୍ରତିଯୋଗିତା ଆୟୋଜନ କରାଯାଇଥିଲା। ସାରା ଦେଶରୁ ତଥା ବିଦେଶରେ ଥିବା ଭାରତୀୟ ସମୁଦାୟଙ୍କ ପକ୍ଷରୁ ୨୨ଟି ସାମ୍ବିଧାନିକ ଭାଷା ଓ ଇଂରାଜୀରେ ପାଖାପାଖି ୧୬ ହଜାର ଆବେଦନ ପ୍ରାପ୍ତ ହୋଇଥିଲା। ବିଶେଷଜ୍ଞମାନଙ୍କ ଏକାଧିକ ପ୍ୟାନେଲ ସମସ୍ତ ପୁସ୍ତକ ପ୍ରସ୍ତାବକୁ ପଢ଼ିଥିଲେ ଏବଂ ଏସବୁର ତ୍ରିସ୍ତରୀୟ ଯାଞ୍ଚ କରାଯାଇଥିଲା।
ଏଠାରେ ଉଲ୍ଲେଖ ଯୋଗ୍ୟ ଯେ, ୩୧ ଜାନୁଆରୀ ୨୦୨୧ରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନିଜର ମାସିକ ରେଡିଓ କାର୍ଯ୍ୟକ୍ରମ ମନ କୀ ବାତରେ କହିଥିଲେ : ‘‘ଆମର ସ୍ବାଧୀନତା ସଂଗ୍ରାମୀ, ସେମାନଙ୍କ ସହ ଜଡ଼ିତ ଘଟଣାବଳୀ ଏବଂ ନିଜ ନିଜ କ୍ଷେତ୍ରରେ ସ୍ବାଧୀନତା ସଂଗ୍ରାମର ବୀରତ୍ବ ଗାଥା ସମ୍ପର୍କରେ ଲେଖିବା ଲାଗି ମୁଁ ମୋ ଯୁବ ବନ୍ଧୁମାନଙ୍କୁ ଆହ୍ବାନ କରୁଛି।’’ ଏହାପରେ କାର୍ଯ୍ୟକାରୀ ସଂସ୍ଥା ଭାବେ ଭାରତୀୟ ରାଷ୍ଟ୍ରୀୟ ପୁସ୍ତକ ନ୍ୟାସକୁ ସାଥୀରେ ନେଇ ଭାରତ ସରକାରଙ୍କ ଶିକ୍ଷା ମନ୍ତ୍ରଣାଳୟ ପକ୍ଷରୁ ଯୁବ ଲେଖକମାନଙ୍କ ପାଇଁ ପିଏମ-ଯୁବା ମେଣ୍ଟରଶିପ ଯୋଜନା ଆରମ୍ଭ କରାଯାଇଥିଲା।
ଚୟନ କରାଯାଇଥିବା ୭୫ ଜଣ ଲେଖକଙ୍କ ମଧ୍ୟରୁ ୩୮ ଜଣ ପୁରୁଷ ଏବଂ ୩୭ ଜଣ ମହିଳା ଲେଖକ ଥିଲେ। ଆହୁରି ଦୁଇ ଜଣ ଲେଖକଙ୍କ ବୟସ ୧୫ ବର୍ଷରୁ କମ ହୋଇଥିବା ବେଳେ ୧୬ ଜଣ ଲେଖକଙ୍କ ବୟସ ୧୫-୨୦ ବର୍ଷ ମଧ୍ୟରେ ଏବଂ ୩୨ ଜଣ ଲେଖକଙ୍କ ବୟସ ୨୧-୨୫ ବର୍ଷ ମଧ୍ୟରେ ହୋଇଥିବା ବେଳେ ୨୫ ଜଣ ଲେଖକଙ୍କ ବୟସ ୨୬-୩୦ ବର୍ଷ ମଧ୍ୟରେ ରହିଛି।
ଚୟନ କରାଯାଇଥିବା ଲେଖକମାନଙ୍କୁ ଛଅ ମାସ ବ୍ୟାପୀ ପ୍ରଶିକ୍ଷଣ କାର୍ଯ୍ୟକ୍ରମରେ ସାମିଲ କରାଯିବ। ଏଥିରେ ସେମାନଙ୍କୁ ଆଜାଦୀ କା ଅମୃତ ମହାତ୍ସବ ଯୋଜନାର ଅଂଶବିଶେଷ ଭାବେ ନିଜର ପୁସ୍ତକ ପ୍ରସ୍ତାବଗୁଡ଼ିକୁ ସମ୍ପୂର୍ଣ୍ଣ ପୁସ୍ତକ ଆକାରରେ ପ୍ରକାଶ କରିବା ଲାଗି ରାଷ୍ଟ୍ରୀୟ ପୁସ୍ତକ ନ୍ୟାସ, ଭାରତ ପକ୍ଷରୁ ବିଶିଷ୍ଟ ଲେଖକ ଏବଂ ସମ୍ପାଦକୀୟ ଦଳ ଦ୍ବାରା ଗବେଷଣା ଓ ସମ୍ପାଦକୀୟ ସମର୍ଥନ ଯୋଗାଇ ଦିଆଯିବ। ସେମାନଙ୍କର ପ୍ରକାଶିତ ପୁସ୍ତକ ପରବର୍ତ୍ତୀ ଅବସ୍ଥାରେ ଅନ୍ୟ ଭାରତୀୟ ଭାଷାରେ ପ୍ରକାଶ କରାଯିବ।
ଏହି ପ୍ରଶିକ୍ଷଣ କାର୍ଯ୍ୟକ୍ରମ ସମୟରେ, ବଛା ହୋଇଥିବା ଲେଖକମାନଙ୍କୁ ଛଅ ମାସ ପାଇଁ ମାସିକ ୫୦,୦୦୦ ଟଙ୍କା ଲେଖାଏଁ ବୃତ୍ତି ଯୋଗାଇ ଦିଆଯିବ। ଆହୁରି, ଲେଖକମାନଙ୍କୁ ସେମାନଙ୍କର ପୁସ୍ତକ ପ୍ରକାଶିତ ହେବା ପରେ ୧୦ ପ୍ରତିଶତ ରୟାଲିଟୀ ପ୍ରଦାନ କରାଯିବ।